Copyright © 2002 - 2008 Nick Jones
Verzió: 7.00 - Megjelent: 2008.06.21
BEMUTATÁS
A PHP-Fusion egy nyílt forráskódú tartalomkezelő rendszer (CMS), amely PHP nyelven íródott, és MySQL adatbázist használ az oldal tartalmának tárolására. Az oldal könnyű kezelhetőségét egy egyszerű, de mindenre kierjedő adminisztrációs rendszer biztosítja.

A PHP-Fusion egy ingyenes program: a Free Software Foundation (FSF) által kiadott GNU Affero General Public License (AGPL) 3. verziójának feltételei alapján a programot továbbadhatod és/vagy módosíthatod, amíg az eredeti példány forrását feltünteted.

Ezt a programot annak reményében tettük közzé, hogy hasznosnak fog bizonyulni, de semmilyen garanciát nem vállalunk vele kapcsolatban és azt sem szavatoljuk, hogy eredeti céljának megfelelően fog működni. További információt a Affero General Public License-ben találhatsz.

A csomag tartalmazza a GNU Affero General Public License egy másolatát, ha mégsem találod, akkor a www.fsf.org oldalon is elolvashatod.

Fontos megjegyzés: Nincs jogod törölni a lábjegyzetből az alábbi copyright megjegyzést:

Powered by PHP-Fusion copyright © 2002 - 2008 by Nick Jones.
Released as free software without warranties under GNU Affero GPL v3.

Copyright eltávolítási lehetőségekért látogass el a www.php-fusion.co.uk licenc oldalára.

ÚJ RENDSZER TELEPÍTÉSE
A PHP-Fusion telepítése előtt létre kell hoznod egy MySQL adatbázist. Ezt a tárhelyszolgáltatód adminisztrációs oldalán, vagy a phpMyAdmin-ban teheted meg. Bizonyosodj meg róla, hogy ismered a mysql hozzáférésed adatait, azaz a hostnevet, a felhasználónevet, a jelszót és az adatbázis nevét, amiket a telepítés során majd meg kell adnod.

1. Mielőtt feltöltöd a fájlokat a szerverre, nevezd át a (files mappában található) _config.php fájlt config.php-re (csak ha új oldalt telepítesz, frissítésnél ne).

2. Töltsd fel a files mappa tartalmát a szerverre.

3. Ha nem a saját gépeden szeretnéd futtatni a PHP-Fusion-t, akkor a legtöbb esetben az alábbi fájlok jogosultságait át kell állítanod 777-re (CHMOD):

- administration/db_backups/
- forum/attachments/
- images/
- images/articles/
- images/avatars/
- images/news/
- images/news_cats/
- images/photoalbum/
- images/photoalbum/submissions/
- images/imagelist.js
- config.php

4. A böngésződben nyisd meg a weboldaladat, amely automatikusan elindítja a telepítést. Ha mégsem így történik, akkor írd oldalad címének végére hogy /setup.php (pl: http://www.valami.hu/setup.php).

5. A telepítés közben megjelenő utasítások alapján töltsd ki az űrlapokat.

6. A telepítés végeztével biztonsági okokból a config.php jogosultságait állítsd vissza 644-re (CHMOD) ÉS töröld a setup.php fájlt a szerverről.

FRISSÍTÉS A 6.01.XX VERZIÓRÓL
Frissítés előtt erősen ajánlott biztonsági mentést készíteni az adatbázisról, és a szerveren található fájlokról, mivel a PHP-Fusion 7 sok szempontból gyökeresen átalakult elődjéhez képest. Frissítés során figyelj az alábbi utasításokra, és pontosan kövesd őket!

0. Hogy az adatok ne változzanak időközben, és a felhasználók ne kapjanak temérdek hibaüzenetet miközben frissítesz, ajánlott bekapcsolni a Karbantartás módot az adminisztrációs oldal Rendszer lapfülének További beállítások menüpontja alatt.

1. A 6. verzió kódolása közvetlenül nem kompatibilis a 7. verzióval. A frissítés előtt minden infusion-t és theme-t frissítened kell a 7. verzióval kompatibilis verziójára. Esetleg távolíts el minden kiegészítőt, csak vigyázz, mert az infusion-ok többsége az adatbázisban tárolt adatait is törli maga után.

2. Először töltsd fel az "upgrade v601x" mappában található upgrade.php fájlt a szervered administration mappájába.

3. Jelentkezz be az oldaladra főadminisztrátorként. Az adminisztrációs oldal Rendszer lapfülén kattints a Frissítés menüpontra. A megjelenő oldalon kattints előbb a "Frissítés", majd a "Tovább" gombra. Nagyon fontos, hogy minden lépést hajts végre. A frissítésnek csak akkor van vége, ha azt látod, hogy "Az adatbázis frissítése kész".

4. NAGYON FONTOS: Az új verzióban sok a strukturális változtatás, ezért valószínűleg nem fog megfelelően működni az oldal, amíg nem töltesz fel a szerverre minden fájlt a "files" mappából (felülírva a régieket).

Ha bármilyen kérdésed van, nyugodtan kérdezd meg a fórumunkban, lehetőleg még a frissítés megkezdése előtt, hogy nehogy valami félresikerüljön a frissítés során.

BIZTONSÁGI JAVASLATOK
Néhány hasznos javaslat, oldalad biztonsága érdekében:

- Ellenőrizd hogy a config.php nem írható (jogosultsága 644)(CHMOD).
- Ne hagyd a szerveren a setup.php ha már telepítetted a PHP-Fusion-t.
- Mindig különböző legyen az FTP és MySQL jelszó.
- Soha ne engedélyezz a fórumban csatolmányként php, html, exe, vagy egyéb text fájlt.

SUPPORT OLDALAK
Ha bármi kérdésed vagy problémád adódik a PHP-Fusion használata közben, látogass el a fő angol (www.php-fusion.co.uk) vagy magyar (www.php-fusion.co.hu) háttéroldalra, és írj egy üzenetet a fórumba, vagy használd a keresőt, hátha hamarabb választ találsz kérdésedre. Support csapatunk megpróbál minden alapcsomaggal kapcsolatos kérdésre 48 órán belül megoldást találni.
A PHP-Fusion bővíthető úgynevezett "Infusion"-ok hozzáadásával, amelyek olyan bővítmények amiket egyszerűen lehet telepíteni és használni. Központi angol MOD gyűjtőoldal: www.phpfusion-mods.com.
Ha nem elégszel meg a PHP-Fusion alap felületeivel (theme), akkor látogass el a központi angol theme gyűjtőoldalra, ahol rengeteg magas minőségű felületet találhatsz: themes.php-fusion.co.uk.
A PHP-Fusion számos hivatalos nyelvi háttéroldallal is rendelkezik világszerte:
Arábia, Belgium, Brazília, Bulgária, Csehország, Dánia, Franciaország, Hollandia, Irán, Lengyelország, Magyarország, Németország, Norvégia, Olaszország, Oroszország, Románia, Spanyolország, Svédország, Szlovákia és Törökország.
KÖSZÖNETNYÍLVÁNYÍTÁS
Projekt alapító és vezető fejlesztő
Nick Jones {Digitanium}

Fő fejlesztők
Max Toball {Matonor}
Robert Gaudyn {Wooya}

Fejlesztői csapat
Christian Damsgaard Jørgensen {PMM}
Nicolae Crefelean {Kneekoo}
Nagy Károly {Korcsii}
Patric Forcelini {IceWasp}
Johan K. Jensen {Josso}
Hans Kristian Flaatten {Starefossen}

További közreműködők
Claus Pedersen {Flyingduck}
Paul Beuk {Muscapaul}

Vezetőség
Jan Mølgaard {Janmol}
Happy Svensson {KEFF}
Pam Aylward {Pam}
Sheldon King {Sheldon}

Scriptek kívülállóktól:
TinyMCE v3.0.9 - Egy HTML WYSIWYG szerkesztő - Moxiecode.
PHPMailer v2.0 - Egy levélküldő alrendszer SMTP támogatással - Brent R. Matzelle.
HTTPDownload v1.3 - Egy letöltés kezelő alrendszer - Nguyen Quoc Bao.
jQuery v1.2.6 - Javascript/Ajax toolkit.
Nuvola Icons - BBkódokban, hírkategóriákban, és admin ikonokban használt képek - David Vignoni.